‎ȘERIFUL - CARBON, MONTANA
‎Red Lodge, Montana, ‎e o comunitate foarte unită.
‎Toți se cunosc între ei.
‎INTRAȚI ÎN RED LODGE
‎Toată lumea vorbea despre această crimă.
‎Și toți aveau propriile teorii ‎despre ce s-a întâmplat și de ce.
‎ÎN SUA, PESTE 14.000 DE PERSOANE ‎SUNT OMORÂTE ÎN FIECARE AN
‎PESTE 50% DINTRE ACESTE CRIME SUNT ‎SĂVÂRȘITE DE UN PRIETEN SAU DE UN VECIN
‎Îmi amintesc prima dată ‎când am mers la tribunal.
‎Toți mă priveau altfel, ca pe un…
‎Ca pe un monstru.
‎ACEASTA ESTE POVESTEA ‎DEȚINUTULUI NR. 2064919
‎Am tot încercat să le spun ‎că n-am vrut să se întâmple nimic.
‎Nu sunt un ucigaș cu sânge rece.
‎N-a existat niciun fel de intenție
‎de a-i face vreun rău ‎celui mai bun prieten al meu.
‎UN SERIAL NETFLIX
‎DIN GREȘEALĂ
‎PENITENCIARUL CROSSROADS ‎SHELBY, MONTANA
‎- Putem începe? ‎- Da.
‎Bine.
‎Mă numesc Thomas Schifferns.
‎Am 37 de ani.
‎Sunt închis în Shelby, Montana,
‎pentru moartea ‎celui mai bun prieten al meu.
‎PE 19 FEBRUARIE 2018, ‎THOMAS „TJ” SCHIFFERNS
‎L-A ÎMPUȘCAT MORTAL PE JIMMY MCGREGOR
‎M-am născut în 1984 ‎în comitatul Kern, California.
‎Când aveam zece ani, ‎părinții mei au divorțat.
‎Tata s-a recăsătorit cu mama mea vitregă.
‎Viața a devenit foarte grea pentru mine.
‎Mama vitregă nu mă plăcea deloc.
‎Mă încuia des în cameră.
‎Nu aveam voie să ies, ‎nu aveam voie să mă joc.
‎Practic, nu aveam voie să fac mai nimic ‎decât să merg la școală și înapoi.
‎Asta a durat cam toată copilăria.
‎LA 15 ANI, TJ ȘI FAMILIA LUI S-AU MUTAT ‎ÎN RED LODGE, MONTANA
‎Atunci lucrurile s-au înrăutățit.
‎Într-o zi am fost prins fumând sus, ‎în dormitorul fratelui meu.
‎Mama mea vitregă s-a supărat,
‎așa că în seara aia m-au dat afară ‎pe ușa din spate
‎și au zis să nu mă întorc.
‎ÎNTRE 16 ȘI 19 ANI, ‎TJ S-A DEDAT LA INFRACȚIUNI MINORE
‎ÎN 2004, A FOST CONDAMNAT ‎PENTRU SPARGERE ȘI FURT
‎ȘI A PETRECUT URMĂTORII ‎ZECE ANI ÎN ÎNCHISOARE, CU ÎNTRERUPERI
‎TJ A FOST ELIBERAT ÎN 2014, DAR I-A FOST ‎GREU SĂ-ȘI GĂSEASCĂ DE LUCRU ÎN RED LODGE
‎CAFENEAUA RED LODGE
‎Red Lodge e o stațiune de schi.
‎STAREA PÂRTIEI
‎Sunt mulți oameni bogați.
‎Polițiștii, dacă te-au luat în vizor,
‎sunt cu ochii pe tine tot restul vieții.
‎POLIȚIA RED LODGE
‎Fiind un infractor condamnat ‎și fiind cine eram,
‎nimeni nu voia să mă angajeze.
‎ÎN ACEASTĂ PERIOADĂ, ‎TJ A ÎNCEPUT SĂ IASĂ CU SHILO
‎Era minunată.
‎Înțelegea prin ce am trecut ‎și nu mă judeca.
‎Așa că era plăcut ‎pentru prima oară în viață
‎să nu fiu judecat pentru trecutul meu.
‎DUPĂ UN AN, S-AU MUTAT ÎMPREUNĂ
‎ȘI TJ ȘI-A GĂSIT O SLUJBĂ ‎LA UN MAGAZIN DE FERONERIE
‎Reparam drujbe. ‎Tăiam multe lemne pentru ei.
‎Făceam multe lucrări de sudură.
‎Și acolo l-am cunoscut pe Jim.
‎Era un om scund și firav, cu barbă albă.
‎Fuma mereu pipă, o avea tot timpul la el
‎și stătea lângă cuptor.
‎Stăteam și îi ascultam poveștile.
‎Din vremurile petrecute la fermă.
‎DUPĂ CE S-AU ÎMPRIETENIT, TJ A AFLAT ‎CĂ JIMMY LOCUIA SINGUR ÎNTR-O COCIOABĂ
‎Temperatura scade mult sub -15 grade, ‎în Red Lodge.
‎Cocioaba lui Jim nu avea căldură, ‎nu avea apă.
‎N-avea unde să se ducă când era frig.
‎Așa că eu și Shilo am decis ‎să-l invităm la noi acasă.
‎ÎN IANUARIE 2018, ‎JIMMY S-A MUTAT ÎN CASA LUI TJ
‎Eu și Jim am devenit nedespărțiți.
‎Unde eram eu, era și Jim. ‎Unde era Jim, eram și eu.
‎Ieșeam des să tragem cu arma.
‎Mergeam des la pescuit. Făceam de toate.
‎Îi plăcea în aer liber.
‎Totul a fost bine ‎până în acea zi groaznică.
‎PE 19 FEBRUARIE 2018, ‎TJ ȘI JIMMY VOIAU SĂ MEARGĂ LA PESCUIT
‎Era o zi obișnuită.
‎GUSTĂRI ȘI BĂUTURI SĂNĂTOASE ‎PRODUSE LOCAL
‎Ne-am oprit la magazin să cumpărăm bere.
‎Am ieșit din oraș.
‎Ne-am continuat drumul ajungând ‎în localitatea Bear Tract.
‎Am oprit.
‎Eu am coborât.
‎Am zis: „Pârâul e înghețat aici.
‎Nu prea vreau să pescuiesc aici.”
‎Așa că Jim a coborât ‎și avea la el pistolul de 0,357.
‎Am făcut ce ne plăcea. Am început tragem.
‎Trăgeam în copaci.
‎A încercat să-l învârtă pe degete.
‎I-am zis că arată ca Billy the Kid. ‎„Arăți ca Billy the Kid cu chestia aia.”
‎Nu prea îl învârtea. Încerca doar.
‎Încerca să facă mișcările potrivite. ‎Era amuzant.
‎Până atunci, băuserăm toată ziua,
‎așa că ne distram, mai mult sau mai puțin.
‎I-am zis: „Dă-mi să văd arma! ‎Vreau s-o încerc”,
‎să văd dacă pot face și eu ce făcea el.
‎Așa că mi-a dat arma și îmi amintesc ‎că mai erau două gloanțe.
‎Voiam să încerc s-o învârt ‎și să mă port ca un cowboy,
‎ca Billy the Kid, să văd dacă mie-mi iese.
‎Rețin că am învârtit-o în față, ‎iar arma s-a descărcat.
‎Știu că l-am văzut pe Jim ‎căzând la pământ.
‎În acel moment, eram…
‎Cred că nu înțelegeam ce s-a întâmplat,
‎fiindcă nu mă așteptam ‎ca arma să se descarce așa.
‎Știu că m-am dus spre Jim ‎și l-am apucat de picior…
‎I-am zis: „Jim, ridică-te, ‎nu te mai prosti, lasă maimuțărelile” și…
‎Am simțit cât de moale îi era piciorul ‎și am știut că ceva nu e în regulă.
‎Și…
‎Atunci am văzut sângele în zăpadă.
‎Parcă mi-ar fi smuls cineva ‎inima din piept.
‎Fiindcă știam că Jim nu mai e.
‎LA 72 DE ORE DE LA ÎMPUȘCARE,
‎TJ A FOST ARESTAT ȘI ACUZAT ‎DE UCIDEREA LUI JIMMY
‎Nu vă pot spune de câte ori le-am zis ‎că a fost un accident în ziua aia.
‎Au încercat să spună ‎că l-am pus pe Jim în genunchi,
‎că i-am pus arma la ceafă ‎și l-am împușcat.
‎N-o să mint despre ce s-a întâmplat. ‎Nu sunt…
‎Nu sunt un ucigaș cu sânge rece.
‎N-am vrut să se întâmple nimic.
‎Le-am tot spus ‎că n-am vrut să-i fac rău lui Jim.
‎A fost un accident.
‎Mă gândesc mult la Jim.
‎A fost singurul prieten pe care l-am avut.
‎RISCÂND POSIBILITATEA ‎UNEI CONDAMNĂRI LA MOARTE,
‎TJ A ACCEPTAT O ÎNȚELEGERE CU PROCURORII
‎AVEA SĂ PLEDEZE VINOVAT, ‎ÎN SCHIMBUL ÎNCHISORII PE VIAȚĂ,
‎CU O PEDEAPSĂ MINIMĂ DE 30 DE ANI
‎BINE AȚI VENIT
‎Când Jimmy a fost găsit decedat, ‎am fost sfâșiat de durere.
‎Aveam inima frântă.
‎Și să aflu că un suflet atât de blând
‎a fost luat într-o manieră atât violentă
‎m-a durut cu atât mai tare.
‎Sunt John Price
‎și unul dintre cei mai buni prieteni ‎ai mei a fost Jimmy McGregor.
‎Când lucrez la un craniu ca ăsta, ‎mă gândesc la Jimmy.
‎Știind că se va uita de sus ‎și va vedea cum conserv
‎amintirile cuiva de la vânătoare ‎pentru o viață.
‎Întâmplându-se într-un orășel așa mic,
‎au umblat multe zvonuri.
‎Oamenii încă speculează.
‎Încă încearcă să găsească un motiv.
‎Așa ceva nu se întâmplă în Red Lodge.
‎Jimmy era un om bun și blând.
‎PRIETENUL LUI JIMMY
‎Mereu zâmbea, ‎te saluta cu o strângere de mână.
‎Întreba ce-ți face familia ‎și dacă ești bine.
‎Relația lui Jimmy cu banii ‎era că avea foarte puțini.
‎Se poate spune că era lefter.
‎Discutam cu Jimmy într-o după-masă ‎și îl ajutase o localnică
‎să-și depună actele ‎la Asigurările Sociale.
‎A înțeles că va primi ‎o sumă forfetară la început,
‎apoi plata lunară.
‎Ne bucuram ‎că a ajuns în sfârșit în stadiul
‎de a avea un venit stabil ‎și a se întreține pe tot parcursul anului.
‎Red Lodge e un oraș foarte mic.
‎S-a aflat rapid vestea
‎că Jimmy urma să ia în sfârșit banii ‎de la Asigurările Sociale.
‎ÎN PERIOADA ÎN CARE JIMMY A PRIMIT ‎ACEȘTI BANI,
‎TJ S-A ÎMPRIETENIT CU EL
‎TJ era foarte insistent cu Jimmy
‎pe plan afectiv.
‎Parcă ar fi avut un motiv prealabil ‎să construiască acea relație.
‎Am aflat că Jimmy s-a mutat ‎cu TJ și cu soția lui, Shilo,
‎și eram foarte îngrijorat. Toți eram.
‎Eu și Jim am devenit nedespărțiți.
‎Unde eram eu, era și Jim. ‎Unde era Jim, eram și eu.
‎Mă gândesc des la Jim,
‎fiindcă a fost singurul prieten ‎pe care l-am avut.
‎Aș fi făcut aproape orice pentru el.
‎Sunt doar minciuni.
‎Dădea impresia ‎că el și Jimmy erau cei mai buni prieteni,
‎dar în niciun caz nu erau.
‎Relația dintre TJ și Jimmy ‎era bazată pe interes.
‎TJ a jucat rolul acela perfect ‎profitând de Jim.
‎CU TREI SĂPTĂMÂNI ÎNAINTE SĂ FIE ÎMPUȘCAT, ‎JIMMY CHELTUISE 3.000$ PE O CAMIONETĂ NOUĂ
‎Am aflat că Jimmy ‎își cumpărase o camionetă.
‎Era alarmant, fiindcă Jimmy nu conducea.
‎Deci nu putea folosi camioneta.
‎Simt că s-a profitat de el,
‎că TJ avea nevoie de un vehicul ‎și l-a prădat.
‎Cred că TJ a făcut-o strict pentru bani.
‎Știa că Jimmy are bani
‎și omorându-l
‎putea pune mâna pe toți odată ‎în modul cel mai rapid.
‎ÎNCHIS PE DURATA SEZONULUI
‎DUPĂ CE L-A ÎMPUȘCAT, TJ N-A DECLARAT ‎MOARTEA LUI JIMMY LA POLIȚIE
‎DUPĂ DOUĂ ZILE, CAMIONETA LUI JIMMY A FOST ‎GĂSITĂ ABANDONATĂ ÎNTR-UN CAMPING
‎BIROUL ȘERIFULUI ‎COMITATUL CARBON MONTANA
‎Mă numesc Josh McQuillan.
‎Sunt șerif în comitatul Carbon, ‎în Red Lodge, Montana.
‎Ne îndreptăm spre sud, dinspre Red Lodge.
‎ȘERIF COMITATUL CARBON
‎Asta e zona în care apelul primit ‎la dispecerat indica
‎faptul că a fost găsită ‎camioneta lui Jimmy.
‎A fost neobișnuit să găsim ‎camioneta lui Jimmy atât de departe.
‎E o zonă frecventată ‎pe timp de vară de amatorii de camping,
‎dar pe timp de iarnă, nu prea.
‎Atunci, zăpada era adâncă ‎de 30-45 cm aici.
‎Pe scurt, oamenii nu vin aici ‎când zăpada e așa mare.
‎Mergând acolo, am văzut camioneta
‎și am găsit sânge pe jos.
‎Și urme de târâre, ‎care duceau până la terasamentul ăsta
‎care coboară în Rock Creek.
‎IMAGINI APARȚINÂND POLIȚIEI
‎Am văzut cadavrul lui Jimmy ‎acoperit cu zăpadă, întins pe spate,
‎și evident că fusese târât ‎până la jumătatea terasamentului.
‎Se vedea clar că avea ‎o singură rană împușcată la cap.
‎Locul ăsta nu se vede de pe autostradă.
‎Deci sunt șanse mari ‎ca, dacă nu primeam acel pont
‎și nu veneam aici când am venit,
‎să nu-l fi găsit ‎până la dezghețul din primăvară,
‎când devenea o zonă mai frecventată.
‎Era evident ‎că cel care i-a făcut asta lui Jimmy
‎a vrut să-i ascundă cadavrul ‎și nu a încercat să-l ajute.
‎LA SCURT TIMP DUPĂ CE A ÎNCEPUT ‎ANCHETA ÎN CAZUL DE OMUCIDERE,
‎TJ A DEVENIT PRIMUL SUSPECT
‎A FOST ARESTAT PENTRU SUSPICIUNE DE CRIMĂ ‎ȘI INTEROGAT DE ANCHETATORI
‎IMAGINI APARȚINÂND POLIȚIEI
‎Ce-am făcut?
‎Ai jucat un joc.
‎Ce-am făcut?
‎Ai ucis pe cineva.
‎Nu, la naiba…
‎Nu am curajul să omor pe cineva. ‎Vorbiți serios?
‎Cât se poate de serios.
‎DEȘI INIȚIAL A SUSȚINUT ‎CĂ NU ȘTIE NIMIC DESPRE MOARTEA LUI JIMMY,
‎TJ A RECUNOSCUT ÎNTR-UN FINAL ‎CĂ EL A TRAS FOCUL CARE L-A UCIS
‎A fost un accident. ‎Nu trebuia să se întâmple așa.
‎Imediat ce am armat ciocanul, ‎arma s-a descărcat.
‎Și l-am văzut pe Jimmy căzând.
‎Și m-am speriat.
‎PE 22 FEBRUARIE 2018, ‎THOMAS „TJ” SCHIFFERNS
‎A FOST ACUZAT DE OMOR CALIFICAT
‎Nu știu ce s-a întâmplat în ziua aia.
‎Doar TJ și Jimmy știu ‎ce s-a întâmplat în ziua aia.
‎Și nu vreau să speculez.
‎Știu că petreceau mult timp împreună.
‎Se jucau cu armele și beau, ‎iar cele două nu se combină.
‎Mă numesc Suzanne Russell ‎și sunt soacra lui TJ.
‎De ce să-l fi ucis TJ pe Jimmy?
‎Ținea mult la Jimmy.
‎Spunea mereu: „Țin la Jimmy.” ‎Era cel mai bun prieten al său.
‎SOACRA LUI TJ
‎Am trecut pe la ei cu vreo săptămână ‎înainte să se întâmple totul.
‎Toți erau fericiți, ‎râdeau și se înțelegeau bine.
‎POLIȚIA A SUSȚINUT CĂ NEDECLARAREA ‎DECESULUI LUI JIMMY DE CĂTRE TJ
‎ARATĂ CĂ A FOST UN ACT DELIBERAT
‎Oamenii stabili psihic ar fi sunat la 911 ‎dacă ar fi împușcat pe cineva accidental.
‎Dar TJ era speriat de moarte.
‎Nimeni nu-l plăcea pe TJ în Red Lodge.
‎Deci, chiar dacă ar fi un accident, ‎nimeni nu l-ar crede.
‎Cred că a fugit speriat,
‎fiindcă mintea i-o luase razna.
‎Înțeleg de ce a făcut asta.
‎Nu îi justific fapta, ‎dar înțeleg de ce a făcut asta, da.
‎TJ a avut multe probleme în copilărie.
‎Nu intru în detalii ‎despre viața lui personală,
‎dar au fost abuzuri în diverse zone.
‎A dus o viață grea.
‎AUTOBUZ ȘCOLAR
‎CARTIERUL ȘCOLAR NR. 1 RED LODGE
‎E sentimental, plânge la filme. ‎E blând, e bun.
‎Dacă ar fi ajuns la proces, ‎nu cred că TJ ar fi avut vreo șansă,
‎fiindcă e o comunitate mică, ‎iar el era tipul cel rău.
‎Nimănui nu-i păsa de TJ.
‎CAFENEA
‎Jimmy era foarte iubit de comunitate. ‎Și pe TJ îl considerau un monstru.
‎DUPĂ ARESTAREA LUI TJ, RELAȚIA ‎CU SHILO, FIICA LUI SUZANNE, S-A RUPT
‎Lumea știe că sunt soacra lui TJ ‎și că țin legătura cu el.
‎Mă întreabă: ‎„Vorbești cu el? De ce vorbești cu el?”
‎Le spun: „De ce n-aș vorbi cu el?”
‎La cine mai poate să apeleze? ‎Doar pe mine mă are acum.
‎Mă numesc Dave Beuscher.
‎Sunt proprietarul AY Supply ‎din Red Lodge, Montana.
‎Am avut multe ajutoare,
‎oameni amărâți.
‎Vin oameni înfometați, ‎care au nevoie de o zi de muncă.
‎TJ își căuta de lucru și nu-și găsea.
‎FOST ANGAJATOR AL LUI TJ
‎La început, totul a decurs destul de bine.
‎Cum TJ lucra pentru mine,
‎i-am lăsat pe el și pe soția lui, Shilo,
‎să locuiască într-o casă pe care o aveam ‎la vreo 10 km în direcția aceea.
‎Am trecut cu vederea faptul
‎că uneori nu puteau plăti chiria.
‎Jim era un vecin ‎care locuia la câteva străzi distanță.
‎Era un om foarte cumsecade.
‎Aveam mai mulți băieți aici.
‎TJ și Jim s-au cunoscut aici
‎și oarecum s-au împrietenit.
‎Dar un alt tip de la atelier
‎mi-a zis că e ca și cum ai amesteca ‎benzina cu chibriturile.
‎Cred că îl aprecia pe TJ ‎mai puțin decât mine.
‎ÎN TIMPUL ANCHETEI DE OMUCIDERE,
‎POLIȚIA A STABILIT CĂ JIMMY ȚINEA 8.000$ ‎ÎNTR-UN SEIF ACASĂ LA TJ
‎DUPĂ ARESTAREA LUI TJ, POLIȚIA A GĂSIT ‎SEIFUL LUI JIMMY DESCHIS ȘI GOL
‎POLIȚIA A GĂSIT APOI 1.500$ ÎN NUMERAR
‎PRINTRE LUCRURILE LUI TJ ‎GĂSITE ACASĂ LA UN PRIETEN
‎Eu și Shilo trăiam în concubinaj,
‎fiindcă am stat împreună mult timp.
‎Multă vreme ‎mă uitam la reclamele la bijuterii
‎și mereu am vrut să-i cumpăr ‎un inel de logodnă adevărat.
‎Așa că i-am cerut tipului ‎pentru care lucram, Dave de la AY Supply,
‎niște bani ca să-i cumpăr un inel,
‎iar el mi-a împrumutat bani.
‎Nu știu exact câți. Vreo două mii, cred.
‎A fost cu câteva zile ‎înainte să se întâmple asta.
‎Ce nebunie!
‎Nu i-am împrumutat niciodată ‎două mii de dolari.
‎Din câte știu.
‎Și sigur nu cu câteva zile ‎înainte de această crimă.
‎TJ n-a venit niciodată la mine ‎cu o poveste lacrimogenă
‎să-mi spună: „Vreau să-i cumpăr ‎lui Shilo o bijuterie, un inel.”
‎Nu mi-a spus asta niciodată.
‎Asta nu s-a întâmplat. ‎N-a împrumutat 2.000$ de la mine.
‎Și, Doamne, ‎n-aș avea încredere în TJ să-i dau.
‎Îl știam destul de bine, ‎cât să nu-i dau niciun ban,
‎fie că erau sau nu ‎pentru a-i cumpăra soției lui un inel.
‎TRIBUNALUL COMITATULUI CARBON
‎ȘERIFUL
‎DEȘI A RECUNOSCUT ‎CĂ L-A ÎMPUȘCAT PE JIMMY,
‎TJ A SUSȚINUT ÎN PERMANENȚĂ ‎CĂ ARMA S-A DECLANȘAT ACCIDENTAL
‎Rețin că o învârteam
‎și am atins ciocanul cu degetul mare.
‎Și, când pistolul a revenit,
‎primul meu instinct a fost să împing ‎degetul în jos, iar arma s-a descărcat.
‎A fost atât de tare, încât m-am speriat.
‎Și știu că l-am văzut pe Jim ‎căzând la pământ.
‎Și atunci, pur și simplu n-am mai…
‎Cred că nu înțelegeam ce s-a întâmplat,
‎fiindcă nu mă așteptam ‎ca arma să se descarce așa.
‎Sunt vinovat că am ucis pe cineva? ‎Da, absolut. Sunt.
‎Sunt vinovat de omor calificat, ‎că am ucis intenționat pe cineva
‎și am premeditat uciderea celui mai bun ‎prieten al meu? Nicidecum.
‎ȘERIFUL MCQUILLAN
‎TJ a zis numai prostii.
‎Nu știu de ce TJ nu recunoaște
‎ce s-a întâmplat de fapt în acea zi.
‎PROBE ‎PROPRIETAR: MCGREGOR, JAMES EDWARD
‎Asta e arma crimei.
‎Vedeți aici pistolul de 0,357.
‎Un revolver King Cobra.
‎E o armă destul de grea.
‎TJ a zis ‎că, în timp ce o învârtea pe deget,
‎a tras ăsta din greșeală.
‎După cum vedeți, ‎e nevoie de presiune pentru a-l trage.
‎Efort serios.
‎Apăsând în același timp pe trăgaci.
‎Chiar și când fac asta acum… ‎Nu e ceva ce faci din greșeală.
‎E un act intenționat.
‎Iar Jimmy era întâmplător ‎chiar în fața lui.
‎Dacă te uiți la fotografia de la autopsie, ‎vezi traiectoria glonțului.
‎E o împușcătură directă.
‎Glonțul merge practic drept,
‎intră și iese din cap pe acea traiectorie.
‎Deci nu-l cred pe TJ și nu cred
‎că există vreo posibilitate ‎să se fi întâmplat așa.
‎ȘERIFII DIN MONTANA SUSȚIN DREPTURILE ‎DIN AL 2-LEA AMENDAMENT
‎TIMP DE MAI BINE DE UN AN DUPĂ ARESTARE, ‎TJ A SUSȚINUT CĂ E NEVINOVAT
‎CU OPT SĂPTĂMÂNI ‎ÎNAINTE DE SENTINȚA PROGRAMATĂ,
‎A ACCEPTAT SĂ FACĂ O ÎNȚELEGERE
‎SALA DE JUDECATĂ
‎AVOCAT COMITATUL CARBON
‎A fost un caz solid de la bun început.
‎Cu siguranță, eram gata ‎să mergem la proces,
‎când am aflat că e pregătit ‎să-și schimbe pledoaria.
‎SALA DE JUDECATĂ
‎Ce ar face cineva
‎dacă și-ar împușca accidental ‎prietenul în cap?
‎Ar suna la poliție ‎sau ar solicita asistență medicală?
‎Sau i-ar lua banii?
‎I-ar târî trupul până la pârâu, ‎unde o să fie mai greu de găsit?
‎N-a făcut nimic care să denote
‎îngrijorare pentru binele prietenului său.
‎MAREA PECETE A STATULUI MONTANA
‎Mă numesc Alex Nixon.
‎Sunt avocat în comitatul Carbon, ‎în Red Lodge, Montana.
‎E greu de crezut ‎că a fost altceva decât crimă…
‎AVOCAT COMITATUL CARBON
‎…și eram încrezători ‎că putem obține o condamnare.
‎Aveam o recunoaștere directă ‎a ceea ce s-a întâmplat în acea seară.
‎CRUCIALĂ ÎN CAZUL CONSTRUIT DE NIXON
‎A FOST O DECLARAȚIE SEMNATĂ DE KRISTEN, ‎O VECHE PRIETENĂ A LUI TJ
‎ÎN DECLARAȚIA SA, ACEASTA A DEZVĂLUIT CĂ ‎TJ A MĂRTURISIT CĂ L-A EXECUTAT PE JIMMY
‎TJ îi spune lui Kristen că l-a omorât
‎fiindcă n-avea adăpost ‎și era lipsit de respect.
‎A ZIS: „AM FĂCUT-O LATĂ. AM OMORÂT UN OM.”
‎Zicea că l-a implorat să-l lase în viață.
‎I-A PUS OMULUI ARMA LA CAP ‎ȘI ACESTA IMPLORA SĂ-L LASE ÎN VIAȚĂ
‎A ZIS CĂ I-A IEȘIT OCHIUL
‎A spus că TJ a descris ‎cum a târât cadavrul
‎undeva unde ar fi mai greu de găsit.
‎A fost important,
‎fiindcă aveam o descriere ‎nu de la o persoană care regreta
‎că tocmai și-a ucis, chipurile, ‎cel mai bun prieten.
‎Era un om supărat, ‎care simțea că el e victima,
‎că nu e respectat.
‎Că nu e apreciat cum se cuvine.
‎Ceea ce ați auzit a fost
‎o persoană care descria ‎o crimă brutală cu sânge rece.
‎Era orice, mai puțin povestea ‎unei ucideri accidentale.
‎MAREA PECETE A STATULUI MONTANA
‎Mă făcea să par un monstru.
‎Au încercat să spună ‎că l-am pus pe Jim în genunchi,
‎că i-am ținut o armă la ceafă
‎și l-am împușcat,
‎ceea ce nu e nici pe departe adevărat.
‎SALA DE JUDECATĂ
‎Ascultând asta, se pare că TJ
‎încerca să spună ‎că povestea cu Jimmy în genunchi
‎a fost născocită de anchetatori,
‎când, de fapt, ‎de la el a pornit povestea asta.
‎I-a spus-o lui Kristen.
‎Nu știu care a fost motivul final ‎al lui TJ de a-l omorî pe Jimmy.
‎Cel mai important e că nu exista ‎nicio îndoială că TJ l-a ucis pe Jimmy.
‎Totul se reducea ‎la povestea pe care voiai s-o crezi.
‎La urma urmei, ‎TJ vrea să crezi că nu e un criminal,
‎ci doar un prieten de rahat.
‎LA PATRU LUNI DUPĂ PRIMUL INTERVIU,
‎TJ A ACCEPTAT SĂ RĂSPUNDĂ LA NOI ÎNTREBĂRI
‎Nu știu cum să mă mai apăr.
‎Nu știu ce să spun ca să conving lumea.
‎Dacă mi-aș fi ținut gura, ‎aș fi negat totul și aș fi mințit,
‎probabil că n-aș fi aici azi.
‎Da, nu m-am dus la poliție la început. ‎Eram îngrozit.
‎Am luat viața cuiva.
‎Puneți-vă în pielea mea 30 de secunde. ‎Două secunde.
‎Acea fracțiune de secundă ‎a schimbat cursul vieții multor oameni.
‎Înțeleg de ce mulți oameni ‎nu au încredere în mine
‎sau nu cred nimic din ce spun. ‎Chiar înțeleg.
‎Și n-am cum să-mi repar greșeala.
‎E imposibil.
‎Deci asta e arma crimei.
‎Și TJ spune ‎că, în timp ce o învârtea pe deget,
‎a tras ăsta înapoi din greșeală.
‎E nevoie de presiune, ‎apăsând în același timp pe trăgaci.
‎Nu e ceva ce faci din greșeală. ‎E un act deliberat.
‎Cum zice el.
‎În fine.
‎Zice: „Multă presiune.” ‎Nu e nevoie de multă presiune.
‎Am tras cu arma aia de multe sute de ori.
‎Am tras chiar cu arma aia.
‎Eu și Jimmy trăgeam tot timpul.
‎Șeriful e destul de convingător
‎când arată cât de greu e ‎să tragi declanșatorul.
‎Da, îmi imaginez.
‎Și îmi imaginez ‎că a jucat teatru și a încercat…
‎a făcut să pară ‎că e mult mai greu decât este.
‎Pentru că nu e chiar atât de greu.
‎Încearcă să facă să pară că e…
‎„Există o singură posibilitate ‎și doar așa s-ar fi putut întâmpla.”
‎E o minciună. O minciună.
‎Nu-mi pasă de ce crede lumea.
‎Am fost acolo, știu ce s-a întâmplat.
‎N-am intenționat să fac rău nimănui.
‎Niciodată. Nu sunt genul acela de om.
‎Deci toți cei care spun altceva se înșală?
‎Amarnic.
‎Mint.
‎Mi-ar plăcea să le spun în față: ‎„Ești un mincinos.”
‎Ce am de pierdut? ‎Am o condamnare pe viață.
‎Am ucis un om. ‎Era prietenul meu cel mai bun.
‎Și îmi pare rău. Foarte rău.
‎Nu am cuvinte să spun ‎cât regret cele întâmplate.
‎Subtitrarea: Daniela Vereș